
Selam alejkum! Imam sestričnu koja živi u Njemačkoj. Ona ima tri godine i veoma je nervozna, ima problema sa snom pogotovo noću. Kad zaspi, često se budi sva uznemirena, veoma je agresivna. Ovi simptomi počeli su da se javljaju tek prije nekih mjesec dana te prije toga nije imala problema! Da li mi možete reći da li se ovdje radi o nekoj vrsti sihra? Unaprijed zahvalan!


* 
* 
* 
* 
* 
* 
* 

 
Da li moja mala sestričina ima sihre?

Alejkumus-selam! Mislim da nisu u pitanju sihri. Da li ste je vodili kod ljekara, možda ima nekih zdravstvenih problema koji je bude noću? Bilo kako bilo, može da bude i od džinskog uznemiravanja, što je česta pojava kod djece, a posebno kad spavaju. Neka roditelji iz sobe djeteta izbace slike sa ljudskim i životinjskim likom, neka u sobi svaki dan puštaju poslije ikindija-namaza suru El-Bekare i neka joj pred spavanje prouče po tri puta sure Ihlas, Felek i Nas, te Ajetul-Kursijju i zadnja dva ajeta sure El-Bekare, a onda nek joj puhnu u lice. Neka dijete ne spava samo u sobi neko vrijeme, a ako se opet počne buditi, proučiti joj na uho ezan i Ajetul-Kursijju.


Na pitanje odgovorio:Ebu Bilal – svršenik Medinskog fakulteta  

Preuzeto sa stranice <http://www.n-um.com>


